|  |  |
| --- | --- |
| Partnera līguma reģistra Nr.\_\_\_\_\_\_\_\_\_ | Gulbenes novada pašvaldības reģistra Nr. GND/9.18/18/1114 |
| 2018.gada \_\_\_\_.\_\_\_\_\_\_\_\_\_\_\_\_\_\_\_\_\_ | 2018.gada 26.novembrī |

**IEPIRKUMA LĪGUMS Nr. GND-2018/73**

***par ēku iekštelpu mobilo klimata datu centru komplektu piegādi***

Gulbenē, 2018.gada 3.decembrī

**Gulbenes novada pašvaldība**, reģistrācijas Nr. 90009116327, juridiskā adrese: Ābeļu iela 2, Gulbene, Gulbenes novads, LV-4401, turpmāk – **Pasūtītājs**, kuru saskaņā ar Nolikumu pārstāv tās izpilddirektore Guna Švika, no vienas puses, un

**Akciju sabiedrība “SAF Tehnika”**, reģistrācijas Nr. 40003474109, juridiskā adrese: \_\_\_\_\_\_, turpmāk – **Piegādātājs**, kuru saskaņā ar \_\_\_\_\_\_ pārstāv \_\_\_\_\_\_, abi kopā turpmāk *–* Puses, katrs atsevišķi – Puse, pamatojoties uz pircēja rīkotā atklātā konkursa “Ēku iekštelpu mobilo klimata datu centru komplektu piegāde” (identifikācijas Nr. GND-2018/73) rezultātiem, un Eiropas Strukturālo un investīciju fondu mērķa "Eiropas teritoriālā sadarbība" Baltijas jūras reģiona transnacionālās sadarbības programmas (Interreg) projekta LowTEMP („Low Temperature District Heating for the Baltic Sea Region” *(Zemas temperatūras centrālizētā siltumapgāde Baltijas jūras reģionam))*, Nr. #R063, ietvaros, noslēdz šādu piegādes līgumu, turpmāk – Līgums:

1. **LĪGUMA PRIEKŠMETS**

Piegādātājs apņemas pārdot un piegādāt, bet Pasūtītājs pirkt un pieņemt ēku iekštelpu mobilo klimata datu centru komplektus, turpmāk – Prece, saskaņā ar Līgumu un tehnisko specifikāciju, (turpmāk – Tehniskā specifikācija), un iepirkumā iesniegto Finanšu piedāvājumu, kas ir šī Līguma neatņemamas sastāvdaļas.

1. **LīgumA summa un norēķinu kārtība**
	1. Piegādes līgumcena noteikta Līguma 2.pielikumā atbilstoši Piegādātāja Iepirkuma piedāvājumā norādītajiem izcenojumiem.
	2. Kopējā Līguma summa ir **11092,20EUR** (vienpadsmit tūkstoši deviņdesmit divi *euro*, 20 centi) bez pievienotās vērtības nodokļa.
	3. Pievienotās vērtības nodoklis tiek piemērots un maksāts atbilstoši spēkā esošajiem normatīvajiem aktiem.
	4. Pasūtītājs samaksu veic 30 (trīsdesmit) dienu laikā no Preču un darbu pieņemšanas-nodošanas akta parakstīšanas un attiecīga rēķina saņemšanas dienas. Par samaksas dienu tiek uzskatīta diena, kad Pasūtītājs veicis naudas pārskaitījumu uz Piegādātāja norādīto bankas kontu. Puses neatbild par starpbanku norēķinu termiņiem.
	5. Samaksu par garantijas termiņā veiktajām tehniskajām apkopēm (ja attiecināms) un sistēmas uzturēšanu ir noteiktas Līguma 2.pielikumā atbilstoši Piegādātāja Iepirkuma piedāvājumā norādītajiem izcenojumiem un ir nemainīgas visā Līguma darbības laikā.
	6. Pasūtītājs samaksu par Līguma 2.5.puntā uzskaitītajiem pakalpojumiem veic 30 (trīsdesmit) dienu laikā no atbilstoši izrakstīta un iesniegta rēķina saņemšanas.
2. **PRECES PIEGĀDES UN NODOŠANAS-PIEŅEMŠANAS KĀRTĪBA**
	1. Preču piegāde, uzstādīšana un personāla apmācība tiek nodrošināta **56 (piecdesmit sešu) dienu** laikā no Līguma parakstīšanas dienas.
	2. Piegādātājs ne vēlāk kā 2 (divas) darba dienas iepriekš paziņo Pasūtītājam, zvanot pa tālruni **28308227** vai sūtot e-pastu: **sandis.kalnins@gulbene.lv** par to, ka Prece tiks piegādāta Pasūtītāja adresē Ābeļu ielā 2, Gulbenē, Gulbenes novadā, un tiks uzsākti tās uzstādīšanas darbi, kā arī vienojas par personāla apmācību.
	3. Preces piegādi, uzstādīšanu un personāla apmācību Preču uzstādīšanā un ekspluatēšanā nodrošina Piegādātājs, izmantojot savus resursus. Piegādātājs ir atbildīgs par Preces transportēšanas apdrošināšanas izdevumiem.
	4. Pasūtītājs, pieņemot Preci un darbus, ir tiesīgs pārbaudīt to atbilstību un kvalitāti. Ja Prece vai darbi neatbilst Līguma vai Iepirkuma noteikumiem, vai ir konstatēts to defekts, Pasūtītāja pilnvarotais pārstāvis sastāda defektu aktu. Turklāt, šajā gadījumā Pasūtītājs ir tiesīgs nepieņemt un neapmaksāt Preci un darbus. Piegādātājs ne vēlāk kā 24h (divdesmit četru stundu) laikā no akta sastādīšanas brīža uz sava rēķina novērš aktā konstatētos trūkumus un maksā Pasūtītājam līgumsodu par Preces piegādes nokavējumu, ja tāds ir iestājies.
	5. Preces un darbu nodošana-pieņemšana notiek Pasūtītāja un Piegādātāja pilnvarotajiem pārstāvjiem parakstot Preces un darbu nodošanas-pieņemšanas aktu, kuru sagatavo un iesniedz Pasūtītājam Piegādātājs. Piegādātājsnodod Pasūtītājam Preci kopā ar tās tehnisko dokumentāciju, pavadzīmēm, Preces izcelsmes un garantijas sertifikātiem un lietošanas instrukciju latviešu valodā. Piegādātājs veic Pasūtītāja darbinieku apmācību Preces uzstādīšanā, uzturēšanā un lietošanā tās ekspluatācijas laikā.
	6. Prece uzskatāma par piegādātu un nodotu Pasūtītājam ar brīdi, kad puses (to pilnvaroti pārstāvji) parakstījuši Preces un darbu nodošanas-pieņemšanas aktu un pavadzīmes, kā arī Piegādātājs nodevis Pasūtītājam līguma 3.5.punktā minētos dokumentus pilnā apjomā.
	7. Pasūtītājam ir tiesības 14 (četrpadsmit) kalendāro dienu laikā celt pretenzijas par Preces un darbu nodošanas-pieņemšanas laikā nekonstatētiem trūkumiem vai slēptajiem defektiem. Ja Pasūtītājs ir cēlis pretenzijas šajā punktā noteiktajā termiņā, Piegādātājam ir pienākums nekavējoties, bet ne vēlāk kā 24h (divdesmit četru stundu) laikā uz sava rēķina novērst Preces piegādes trūkumus un maksāt Pircējam līgumsodu par Preces piegādes nokavējumu, ja tāds ir iestājies.
	8. Līguma izpildei, t.sk., Preces un darbu pieņemšanas-nodošanas akta parakstīšanai, tiek pilnvarots:
		1. no Pasūtītāja puses: Gulbenes novada pašvaldības Attīstības un projektu nodaļas energopārvaldnieks Sandis Kalniņš, tālr.: 28308227, e-pasts: sandis.kalnins@gulbene.lv;
		2. no Piegādātāja puses – AS “SAF Tehnika” \_\_\_\_\_\_\_\_\_\_\_, tālr. 2\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_.
	9. Piegādātājs apņemas veikt Līguma 1.punktā minēto priekšmetu tehnisko uzraudzību, plānveida servisa apkopes un avārijas situāciju remontu, nepieciešamo rezerves daļu piegādi un nomaiņu, ievērojot iekārtu specifikāciju, profilaktisko apkopju darbu izpildes grafiku, Līguma noteikumus un ražotāja noteiktās prasības un tehnisko dokumentāciju.
	10. Līguma 1.punktā minēto priekšmetu darbības traucējumu gadījumā, Piegādātājs apņemas nodrošināt atbilstošas kvalifikācijas meistara ierašanos ne vēlāk kā 5 stundu laikā no pieteikuma saņemšanas brīža un par saviem līdzekļiem ne vēlāk kā 5 (piecu) darba dienu laikā novērst nepilnības.
3. **GARANTIJA**
	1. Piegādātājs garantē un nodrošina:
		1. ka piegādātā Prece ir jauna, ir jaunākais vai pašreiz ražošanā esošais modelis;
		2. Preces atbilstību (kvalitātes un citu rādītāju) tās izgatavotāja tehniskajai dokumentācijai, Latvijas Republikā noteiktajiem standartiem, līguma noteikumiem, kvalitātes sertifikātam vai atbilstības sertifikātam un Latvijas Republikas tiesību normatīvajiem aktiem.
	2. Piegādātājs nodrošina piegādātajai Precei un darbiem garantiju ne mazāk kā 24 (divdesmit četrus) mēnešus no Preces un darbu nodošanas-pieņemšanas akta parakstīšanas dienas.
	3. Pasūtītājs nekavējoties rakstiski paziņo Piegādātājam par jebkuru Preces bojājumu vai darbības traucējumiem, kas jānovērš garantijas ietvaros. Piegādātājam ne vēlāk kā 5h (piecu stundu) laikā no paziņošanas (Pasūtītāja darba laikā) jāierodas uz defekta akta sastādīšanu. Ja Piegādātājs šajā termiņā neierodas, Pasūtītājs vienpusēji sastāda defektu aktu, kas ir saistošs Piegādātājam.
	4. Pamatojoties uz defekta aktu, Piegādātājam Preces trūkumi jānovērš bez papildus samaksas 24 h (divdesmit četru stundu) laikā no defekta akta sastādīšanas brīža. Gadījumā, ja Piegādātājs nenovērš vai nevar novērst Preces defektus šajā punktā norādītajā termiņā, Piegādātājam jānomaina Prece vai tās daļas, kurām ir defekts. Šādā gadījumā garantijas termiņš Precei pagarinās par remontam nepieciešamo termiņu.
	5. Ja Piegādātājs, saņēmis līguma 4.3.punktā minēto paziņojumu, nespēj novērst Preces trūkumus līguma 4.4.punktā noteiktajā termiņā, Pasūtītājs var veikt nepieciešamās darbības uz Piegādātāja rēķina un riska.
	6. Preču garantijas termiņā Piegādātājs nodrošina Precēm nepieciešamās garantijas apkopes, tajā skaitā visas, kuras iekārtām noteicis to ražotājs, bez papildu samaksas tādā apmērā, lai būtu spēkā visi ražotāja garantijas nosacījumi.
	7. Garantijas laikā nepieciešamos remontdarbus un ar tiem saistītos izdevumus sedz Piegādātājs**.**
4. **PUŠU tiesības un pienākumi**

#### Pasūtītājs:

* + 1. nodrošina Piegādātāja pieeju objektiem, kuros paredzēts uzstādīt Preci;
		2. ir tiesīgs norīkot savu pārstāvi Līguma izpildes kvalitātes uzraudzīšanai;
		3. nepieciešamības gadījumā brīdina Piegādātāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kuru dēļ varētu tikt traucēta Preces darbība un līdz ar to – Līguma izpilde;
		4. pieņem no Piegādātāja Preci saskaņā ar Līguma noteikumiem;
		5. veic Līgumā noteiktos maksājumus saskaņā ar Līguma noteikumiem;
		6. nodrošina Preču tehniskajām prasībām atbilstošus ekspluatācijas apstākļus un to lietošanu atbilstoši ekspluatācijas instrukcijām;
		7. iepriekš saskaņojot laikus, nodrošina Piegādātāja speciālistiem netraucētu piekļūšanu Precēm;
		8. nekavējoties ziņo Piegādātājam par jebkuru Preces bojājumu vai darbības pasliktināšanos, kā arī neveic nekādus Preces patvaļīgus remonta darbus vai pārveidojumus;
	1. **Piegādātājs:**
		1. ar saviem resursiem, kvalitatīvi, atbilstoši spēkā esošajiem Latvijas normatīvajiem aktiem, saskaņā ar Pasūtītāja Tehnisko specifikāciju prasībām un atbilstoši Iepirkuma piedāvājumā iesniegtajam Tehniskajam piedāvājumam, Pasūtītāja noteiktajos termiņos piegādā un uzstāda Preci un instruē/apmāca Pasūtītāja personālu;
		2. uzņemas atbildību par savu darbinieku un pieaicināto speciālistu kvalifikāciju, kā arī konkrētām Līguma izpildei nepieciešamajām apliecībām, licencēm vai sertifikātiem;
		3. Līguma izpildes vietā nodarbina tikai tādus speciālistus un palīgstrādniekus, kuri ir iepazīstināti ar darba aizsardzības instrukcijām, kas tieši attiecas uz nodarbinātās personas pienākumu izpildi;
		4. nekavējoties, bet ne vēlāk kā 24h (divdesmit četru stundu) laikā pēc rakstiska pieprasījuma saņemšanas no Pasūtītāja, sniedz atbildi uz tā jautājumiem, norādījumiem, priekšlikumiem vai pieprasījumiem;
		5. Līguma, t.sk. garantijas periodā, par saviem līdzekļiem 24h (divdesmit četru stundu) laikā novērš konstatētos defektus un nepilnības.
		6. veic Preču kvalificētu tehnisko uzraudzību, plānveida servisa apkopes, avārijas situāciju remontu, nepieciešamo rezerves daļu piegādi un nomaiņuatbilstoši Preču ražotāja noteiktajām prasībām un tehniskajai dokumentācijai;
		7. sagatavo Preču plānveida servisa apkopes darbu grafiku 2 (divos) eksemplāros un 5 (piecu) dienu laikā pēc Līguma abpusējas parakstīšanas iesniedz to Pasūtītājam. Viens grafika eksemplārs glabājas pie Pasūtītāja, otrs – pie Piegādātāja.
		8. nodrošina, ka Preču apkopes un remontu veiks sertificēti speciālisti;
		9. nodrošina Preču nepieciešamo oriģinālo rezerves daļu piegādi un instalāciju ne vēlāk kā 5 (piecu) darba dienu laikā no pieprasījuma saņemšanas dienas;
		10. nodrošina Preču kvalitātes pārbaudi ar atbilstošiem instrumentiem un programmām atbilstoši ražotāja noteiktajām prasībām;
		11. nodrošina Pasūtītāju ar oriģinālo un jaunāko dokumentāciju;
		12. atbilstoši ražotāja instrukcijām veic Preču elementu nomaiņu;
		13. veic Pasūtītāja personāla apmācību;
		14. nodrošina speciālistu palīdzību Pasūtītāja personālam situācijās, kas saistītas ar Preču izmantošanu ikdienā. Konsultācijas var sniegt arī pa tālruni \_\_\_\_\_\_\_\_\_\_\_. Ja situācija nav atrisināma sarunas laikā, Piegādātāja speciālists ierodas pie Pasūtītāja ne vēlāk kā 5 h (piecu stundu) laikā darba dienās no pieteikuma saņemšanas brīža;
		15. Piegādātājs apņemas visus Preču remontdarbus un plānveida servisa apkopes darbus veikt savlaicīgi un kvalitatīvi. Jebkura remontdarbu veikšana tiek noformēta ar tehniskās apkopes un Preču parametru pārbaudes protokolu un Pušu apstiprinātu nodošanas-pieņemšanas aktu.
1. **LĪDZĒJU ATBILDĪBA**
	1. Par līguma 3.1.punktā Preces piegādes un uzstādīšanas termiņa nokavējumu, Piegādātājs maksā Pasūtītājam līgumsodu 0,5% (nulle, komats, pieci procenti) no Līguma 2.2.punktā noteiktās summas par katru nokavējuma dienu, taču nepārsniedzot 10% (desmit procenti) no tās. Līgumsoda samaksa neatbrīvo Piegādātāju no Līgumā noteikto saistību izpildes.
	2. Par līguma 2.3.apakšpunktā noteikto maksājumu termiņu nokavējumu, Pasūtītājs maksā Piegādātājam līgumsodu 0,5% (nulle, komats, pieci procenti) no nokavētā maksājuma summas par katru nokavējuma dienu, taču nepārsniedzot 10% (desmit procenti) no tās.
	3. Līdz brīdim, kad Piegādātājs nodos Preces atbilstoši Līguma neteikumiem Pasūtītājs, visu risku par to bojājumiem vai bojāeju uzņemas Piegādātājs.
	4. Puses ir atbildīgas par to darbības/bezdarbības rezultātā otrai Pusei nodarītajiem zaudējumiem.
2. **NEPĀRVARAMAS VARAS APSTĀKĻI**
	1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc līguma parakstīšanas un kurus Puses nevarēja iepriekš paredzēt un novērst.
	2. Pie šādiem apstākļiem pieskaitāmi – ugunsnelaime, kara darbība, epidēmija, dabas stihija, kā arī citi apstākļi, kas neiekļaujas Pušu iespējamās kontroles un ietekmes robežās.
	3. Par nepārvaramas varas apstākli nevar tikt atzīta Piegādātāja apakšuzņēmēju un citu līguma izpildē iesaistīto personu saistību neizpilde, vai nesavlaicīga izpilde.
	4. Tai pusei, kas atsaucas uz nepārvaramu, ārkārtēja rakstura apstākļu darbību, 3 (trīs) kalendāro dienu laikā par tiem jāpaziņo otrai Pusei, norādot iespējamo saistību izpildes termiņu.
	5. Ja nepārvaramu, ārkārtēja rakstura apstākļu dēļ līguma izpilde aizkavējas vairāk nekā par 30 (trīsdesmit) kalendārajām dienām, katrai no Pusēm ir tiesības vienpusēji izbeigt līgumu. Ja līgums šādā kārtā tiek izbeigts, nevienai no Pusēm nav tiesību pieprasīt no otras Puses zaudējumu atlīdzību.
3. **LĪGUMA TERMIŅŠ, tā grozīšana UN IZBEIGŠANA**
	1. Līgums stājas spēkā ar tā abpusējas parakstīšanas brīdi, un ir spēkā līdz pilnīgai saistību izpildei.
	2. Pasūtītājs, nosūtot Piegādātājam rakstisku paziņojumu, ir tiesīgs vienpusēji izbeigt Līgumu, ja iestājies vismaz viens no sekojošiem gadījumiem:
		1. Piegādātājs 30 (trīsdesmit) kalendāro dienu laikā pēc līgumā noteiktā piegādes termiņa beigām nav Preces piegādājis, uzstādījis un nodevis atbilstoši Līguma nosacījumiem;
		2. Piegādātājs nepilda kādas citas Līgumā noteiktās saistības vai pienākumus, un šādu neizpildi nav novērsis 30 (trīsdesmit) kalendāro dienu laikā pēc attiecīga rakstiska Pasūtītāja paziņojuma saņemšanas;
		3. ir uzsākta Piegādātāja likvidācija vai tas ir pasludināts par maksātnespējīgu;
		4. Piegādātājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, kā dēļ līgumu nav iespējams izpildīt;
		5. Līgumu nav iespējams izpildīt tādēļ, ka Līguma izpildes laikā Piegādātājam, tā valdes vai padomes loceklim, pārstāvēttiesīgajai personai vai prokūristam vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedru, ja Piegādātājs ir personālsabiedrība, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
		6. ir iestājies kāds no Publisko iepirkumu likuma 64.panta pirmajā daļā noteiktajiem gadījumiem.
	3. Piegādātājs nosūtot Pasūtītājam rakstisku paziņojumu, ir tiesīgs vienpusēji izbeigt līgumu, ja Pasūtītājs kavē kādu Līguma 2.4.punktā noteikto maksājumiem ilgāk par 30 (trīsdesmit) kalendārajām dienām.
	4. Pusei ir tiesības atkāpties no Līguma, ja otra puse ir tikusi brīdināta par iespējamo vai plānoto Līguma atcelšanu, un tā nav novērsusi Līguma atcelšanas pamatu brīdinājumā noteiktajā termiņā.
	5. Līgums tiek atcelts paziņojuma kārtībā. Līgums ir uzskatāms par atceltu 15. (piecpadsmitajā) dienā no paziņojuma nosūtīšanas ierakstītā sūtījumā uz adresāta juridisko adresi.
	6. Līguma darbības laikā puses nav tiesīgas veikt būtiskus Līguma grozījumus, izņemot Publisko iepirkuma likuma 61. pantā noteiktajos gadījumos.
4. **CITI NOTEIKUMI**
	1. Puses apliecina, ka tām ir attiecīgās pilnvaras, lai slēgtu Līgumu un uzņemtos tajā noteiktās tiesības un pienākumus, kā arī iespējas veikt līgumā noteikto pienākumu izpildi.
	2. Jebkuras izmaiņas vai papildinājumi Līgumā jānoformē rakstiski un jāparaksta abām pusēm. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.
	3. Jautājumi, kas nav atrunāti Līgumā, tiek risināti saskaņā ar spēkā esošajiem Latvijas Republikas normatīvajiem aktiem.
	4. Līguma izpildes laikā radušos strīdus Puses risina vienojoties, ja vienošanās nav iespējama, strīdu izskata tiesā Latvijas Republikas normatīvajos aktos noteiktajā kārtībā.
	5. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos un šādā gadījumā Pusēm ir pienākums piemērot Līgumu spēkā esošo normatīvo aktu prasībām.
	6. Ja kādai no Pusēm tiek mainīts juridiskais statuss, atrašanās vieta vai citi rekvizīti, tad tā nekavējoties paziņo par to otrai Pusei.
	7. Līgums parakstīts 4 (četros) eksemplāros, katrs uz 3 (trīs) lapām, no kuriem trīs eksemplāri tiek nodoti Pasūtītājam, viens – Piegādājam. Visiem līguma eksemplāriem ir vienāds juridiskais spēks. Līgumam ir 2 (divi) pielikumi uz 3 lapām.
5. **LĪGUMA PIELIKUMI**

1. pielikums – „*Tehniskā specifikācija*”;

2. pielikums – *„Finanšu piedāvājums”.*

1. **PUŠU PARAKSTI UN REKVIZĪTI**

|  |  |
| --- | --- |
| **PASŪTĪTĀJS:** | **PIEGĀDĀTĀJS:** |
| **Gulbenes novada pašvaldība** | **AS “SAF Tehnika”** |
| Reģ. Nr. 90009116327 | Reģ. Nr. 40003474109 |
| Adrese: Ābeļu iela 2, Gulbene, Gulbenes novads, LV-4401 | Adrese: \_\_\_\_\_\_\_\_\_\_ |
| Banka: AS SEB banka | Banka: \_\_\_\_\_\_\_\_\_\_ |
| Kods: UNLALV2X | Kods: \_\_\_\_\_\_\_\_\_\_ |
| Konta Nr.: LV11UNLA0055000384991izpilddirektore*/personiskais paraksts/* G.Švika 2018.gada 26.novembrī | Konta Nr.: \_\_\_\_\_\_\_\_\_\_\_\_\_\_\_\_\_\_\_\_\_*/personiskais paraksts/* \_\_\_\_\_\_\_\_\_\_\_ 2018.gada 3.decembrī |